**Teiul**

*Florin Pindaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Teiul

A-nflorit, iubito, teiul

I-a venit din nou sorocul

Tare-i trist și greu condeiul

Îl apasă nenorocul.

Rău îl strânge și-l muncește

Mâna care stă să-mi cadă,

Mult îl udă și-l topește

Plânsul meu amar ce pare

Blestemat să nu se vadă.

Să scrie,acum, sărmanul

De durere nu mai știe

Nici cuvinte nu cunoaște

Să te-aștearnă pe hârtie.

Toată viața din grădină

Stă nescrisă-ntâia oară

Numai răni peste cuvinte

"Tu" a început să doară.

Și-a pierdut și " noi" tot sensul

Mor silabe în neștire

Am ajuns să pot cuprinde

Alfabetul în "iubire".

De la ''vis" până la "dor"

Se tot tânguie condeiul

Vreau să știi, dacă-am să mor,

C-a-nflorit iubito teiul.